थूक फेंकने के विवाद में ट्रेन से फेंक मार डाला था इंजीनियरिंग छात्र को
तारीख-15 अक्टूबर, 2015। स्थान - पटना जंक्शन। समय- सुबह करीब पौने आठ बजे। इंजीनियरिंग के छात्र राकेश ने बिहटा के लिए पैसेंजर ट्रेन पकड़ी। वह खिड़की के पास जाकर बैठ गया। ट्रेन खुलने के थोड़ी ही देर बाद बोगी में बैठे युवक सूरज ने थूक फेंका। हवा में थूक का छींटा राकेश के शरीर पर पड़ा। उसने विरोध जताया। इससे बौखलाए सूरज उसके दोस्त राकेश पर टूट पड़े। लात-घूंसों की बौछार करने लगे। राकेश ने रोते-गिड़गिड़ाते हुए जान बख्श देने की गुहार लगाई, लेकिन कोई असर नहीं पड़ा। लहूलुहान करके मोबाइल झपटने के बाद जूते के बूट से ठोकर मार कर उसे चलती ट्रेन से नीचे फेंक कर मार डाला। सचिवालय हॉल्ट के पास हुई इस वारदात को चार दोस्तों सूरज, सुनील, रोहित एक अन्य ने मिल कर अंजाम दिया था। आखिरकार 72 दिनों की तफ्तीश के बाद रेल पुलिस ने सोमवार को इस मर्डर मिस्ट्री की हकीकत को उजागर किया।
मौज-मस्तीका सफर खूनी इबारत
चारदोस्तों का ग्रुप मौज-मस्ती करने के इरादे से ट्रेन में सवार हुआ था। आरोपी रोहित आैर सुनील के मुताबिक ट्रेन खुलने पर सूरज ने कहा कि चलो आरा में दीदी के घर से घूम कर आते हैं। थोड़ी ही देर बाद सूरज ने थूक फेंका आैर विवाद होने पर चारों दोस्तों ने मिल कर खूनी इबारत लिख दी।
ट्रेनसे कॉलेज आता-जाता था राकेश
छपराजिले के पानापुर थानांतर्गत दुबौली गांव निवासी राकेश का एडमिशन इसी वर्ष अप्रैल में बिहटा के एनएसआईटी (इंजीनियरिंग कॉलेज) में मैकेनिकल इंजीनियरिंग में हुआ था। कंकड़बाग के अशोक नगर में किराए के मकान में रह कर वह ट्रेन से कॉलेज (बिहटा) आता-जाता था। उसके पिता सुशींद्र यादव दुबई में प्राइवेट कंपनी में काम करते हैं।
स्पीडी ट्रायल होगा
^स्पीडीट्रायल कराया जाएगा। मृतक लूटा गया मोबाइल कातिलों के पास से बरामद किया गया है। एक्सट्रा ज्यूडिशियल कन्फेशन भी मिल गया है। कई पुख्ता सबूत मिले हैं। प्रकाशनाथ मिश्र, रेल एसपी
तीन आरोपी गिरफ्तार
सोमवारको रेल थानेदार प्रमोद कुमार ने दल-बल के साथ फुलवारीशरीफ में विभिन्न जगहों पर छापेमारी करके दो आैर आरोपी रोहित कुमार (रानीपुर, फुलवारीशरीफ) आैर सुनील कुमार (बिरला कॉलोनी) को गिरफ्तार कर लिया। चार आरोपियों में तीन को जेल भेजा जा चुका है, जबकि चौथे की तलाश जारी है। आरोपियों में सूरज खुद को नगर निगम का सफाई कर्मचारी बताता है, जबकि सुनील फल विक्रेता है।
मोबाइल ऑन हुआ आैर सुराग मिला
कातिलोंने सुराग नहीं छोड़ा था, लेकिन मोबाइल का लालच महंगा पड़ गया। घटना के कुछ समय बाद राकेश (मृतक) का मोबाइल ऑन होते ही रेल एसपी पीएन मिश्र के नेतृत्व में रेल थानाध्यक्ष प्रमोद कुमार के साथ विशेष टीम हरकत में गई। फिर तकनीकी स्रोतों से मिले सुराग पर कातिलों का चेहरा सामने गया। फिर पटना जंक्शन रेल थाने में दर्ज अप्राकृतिक मौत का मामला हत्या के मामले में परिवर्तित हो गया।
hin_Deva hin_Deva kas_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva